María Auxiliadora Rosales Solís

María Auxiliadora Rosales Solís (Managua, 1960ko abuztuaren 20a) nikaraguar hizkuntzalaria eta unibertsitateko irakaslea da.

 Bizitza 
Bere ibilbide akademikoa Nikaraguako Unibertsitate Nazional Autonomoan hasi zuen Hizkuntzalaritzako lizentziatura batekin. Geroago, Hizkuntzalaritzan masterra egin zuen Las Villasko Unibertsitate Zentralean, Santa Claran (Kuba), eta doktoretza Costa Ricako Unibertsitate Nazionalean. Azken unibertsitate horretan lortu zuen titulua, Miguel Ángel Quesada hizkuntzalariaren zuzendaritzapean egindako Atlas lingüístico de Nicaragua: Nivel fonético ikerketarekin. Lan horren argitalpenari esker Real Academia Españolaren filologia ikerketa saria irabazi zuen 2009an.

2012ko abuztuaren 21ean, Nikaraguako Hizkuntza Akademian sartu zen akademiko oso gisa, eta ondoren, Gobernu Batzordeko idazkari izendatu zuten 2016-2021 aldirako.

Nikaraguako Unibertsitate Nazional Autonomoaan hizkuntzalaritza irakatsi du, eta Erdialdeko Amerikako Unibertsitatean ere bai. Gaur egun, UNAN-Managuako Gaztelania Saileko Hizkuntzalaritza Saila koordinatzen du.

 Argitalpenak 
 Rosales Solís, María Auxiliadora (2009). Atlas lingüístico de Nicaragua: Nivel fonético (análisis geolingüístico pluridimensional). Managua: Academia Nicaragüense de la Lengua. ISBN 9789992459980.

 Erreferentziak 

 Kanpo estekak 

Kategoria:Managuarrak
Kategoria:Nikaraguako hizkuntzalariak
Kategoria:Emakume hizkuntzalariak
Kategoria:Lexikografoak
Kategoria:Dialektologoak
Kategoria:Unibertsitateko irakasleak
Kategoria:Emakume irakasleak
Kategoria:Akademikoak